
מגילת רות

בְּבֵית לֶחֶם שֶׁבְּאֶרֶץ יִשְׂרָאֵל גָר יְהוּדִי עָשִׁיר וּשְׁמוֹ אֱלִימֶלֶך - בְּנוֹ שֶׁל נַחְשׁוֹן בֶּן עֲמִינָדָב, וְשֵׁם אִשְׁתּוֹ נָעֳמִי שֶׁהָיְתָה בַּת אָחִיו, וְלָהֶם שְׁנֵי בָּנִים מַחֲלוֹן וְכִלְיוֹן.
אֱלִימֶלֶך עָבַר לָגוּר בָּאֶרֶץ מוֹאָב, כִּי בָּאֶרֶץ יִשְׂרָאֵל הָיָה רָעָב, וְכּוּלָם בָּאוּ לְבַקֵשׁ מִמֶנוּ אוֹכֵל וְכֶסֶף, וְעֵינוֹ הָיְתָה צָרָה, ויָמָת אֱלִימֶלֶך כְּעוֹנֶשׁ עַל זֶה.
מַחֲלוֹן נָשָׂא אֶת רוּת וְכִלְיוֹן נָשָׂא אֶת עָרְפָּה, בְּנוֹת עֶגְלוֹן מֶלֶך מוֹאָב, וּמַעֲשֵׂיהֶם הָיוּ רָעִים בְּעֵינֵי הַשֶׁם, לָכֵן הֶעֱנִישָׁם שֶׁיָרְדוּ מִנִכְסֵיהֶם וּלְאַחַר מִכֵּן מֵתוּ, וַתִּשָׁאֵר נָעֳמִי רַק עִם רוּת וְעָרְפָּה.
לְאַחַר שֶׁשָׁמְעָה נָעֳמִי שֶׁנִפְסַק הָרָעָב בָּאֶרֶץ יִשְׂרָאֵל רָצְתָה לַחֲזוֹר לְשָׁם, וְרוּת וְעָרְפָּה רָצוּ לְהִתְלַוֹת אֵלֶיהָ, וַתֹּאמֶר לָהֶם נָעֳמִי שׁוּבוּ לְבֵּית אַבִיכֶם, וַיֹאמְרוּ לָה, לֹא, כִּי אִתָּך נָשׁוּב לְעַמֵך וְנִתְגַיֵיר.
וַתֹּאמֶר לָהֶם שׁוּב, לְכוּ לְבֵּית אַבִיכֶם זֶה קָשָׁה לִהְיוֹת יְהוּדִי, וְאָכֵן עָרְפָּה שָׁבָה לְבֵּית אָבִיהָ, אַבָל רוּת לֹא הִסְכִּימָה, וְרָצְתָה לְהִתְלַוֹות אֵלֶיהָ וּלְהִתְגַיֵיר, (כַּך הִיא הַהַלָכָה שֶׁאִם גֵר רוֹצֶה לְהִתְגַיֵיר צָרִיך לְהַסְבִּיר לוֹ שֶׁלֹא כְּדַאי וְרַק אִם בְּכָל זֹאת הוּא רוֹצֶה אָז אֶפְשַׁר לְגַיְירוֹ).
כְּשֶׁחָזְרוּ לְבֵּית לֶחֶם בְּעֵירוֹם וּבְּחוֹסֶר כֹּל, בָּאוּ הַתּוֹשָׁבִים לִקְרַאת נָעֳמִי לְשָׁלוֹם אָמְרָה לְאַנְשֵׁי בֵּית לֶחֶם אַל תִּקְרְאִי לִי נָעֳמִי כִּי אִם מָרָה כִּי הֵמַר לִי הַשֶׁם מְאוֹד, מְלֵאָה הָלַכְתִּי וְרֵיקָם הֱשִׁיבַנִי.
וַתֹּאמֶר רוּת לְנָעֳמִי אֵלֵך לְאֵיזֶה שָׂדֶה שֶׁקוֹצְרִים שָׁם שְׂעוֹרִים כִּי עַכְשָׁיו זְמַן קְצִיר שְׂעוֹרִים, לֶאֱסוֹף אֶת הַלֶקֶט וְהַשִׁכְּחָה שֶׁיִהְיֶה לָנוּ מַה לֶאֱכוֹל, וַתֹּאמֶר לָה לְכִי, וַתֵּלֶך, וְהַקָדוֹשׁ בָּרוּך הוּא סִיבֵב שֶׁתַּגִיעַ לְשָׂדֵהוּ שֶׁל צַדִיק בְּשֵׁם בּוֹעַז. שֶׁהָיָה בְּנוֹ שֶׁל שַׁלְמוֹן אַחִי אֱלִימֶלֶך, וְכֵן הוּא הָיָה בֶּן דוֹד שֶׁל נָעֳמִי, וְהַפּוֹעֲלִים קָצְרוּ שָׁם אֶת הַשְׂעוֹרִים וְהִיא לָקְטָה אַחֲרֵיהֶם, בְּאֶמְצַע הִגִיעַ בּוֹעַז וַיַרְא אוֹתָה שֶׁהִיא צְנוּעָה, וְגַם שֶׁיוֹדַעַת טוֹב הַלָכוֹת כִּי הִיא מְלַקֶטֶת רַק שְׁנֵי שְׂעוֹרִים וְלֹא שָׁלוֹשׁ. וַיִשְׁאַל אֶת הַפּוֹעֲלִים מִי הִיא וַיֹאמְרוּ לוֹ שֶׁהִיא רוּת שֶׁשָׁבָה עִם נָעֳמִי מִמוֹאָב.
וַיֹאמֶר לָה בּוֹעַז תִּלְקְטִי רַק פֹּה, וְאַף תֹּאכְלִי וְתִּשְׁתִּי עִם הַפּוֹעֲלִים כַּמָה שֶׁאַתּ רוֹצָה, וּלְאַחַר מִכֵּן בּוֹעַז (שֶׁאִשְׁתּוֹ נִפְטְרָה בְּיוֹם שֶׁבָּאוּ רוּת וְנָעֳמִי לָאֶרֶץ יִשְׂרָאֵל) נָשָׂא אוֹתָה, וַיִוָלֵד לָהֶם בֵּן בְּשֵׁם עוֹבֵד, וְעוֹבֵד הוֹלִיד אֶת יִשַׁי, וְיִשַׁי הוֹלִיד אֶת דָוִד מֶלֶך יִשְׂרָאֵל. 


דוד המלך

הַקָדוֹשׁ בָּרוּך הוּא בָּחַר בּוֹ לִהְיוֹת מֶלֶך יִשְׂרָאֵל כִּי כְּשֶהָיָה רוֹעֶה צֹאן אָבִיו יִשַי שֶׁגָר בְּבֵית לֶחֶם, הוּא הָיָה רוֹעֶה שֶׁל גְדָיִים שֶׁיְכוֹלִים לֶאֱכוֹל רַק אֶת רֹאשׁ הָעֲשַׂבִים כִּי זֶה רַך, וְשֶׁל תְּיָישִׁים שֶׁיִכְלוּ לֶאֱכוֹל גַם אֶת אֶמְצַע הָעֲשַׂבִים, וְהָיָה לוֹ גַם בְּהֵמוֹת זְקֵנוֹת שֶׁיִכְלוּ לֶאֱכוֹל אַף אֶת הַשׁוֹרְשִׁים, וְהוֹצִיא קוֹדֶם אֶת הַגְדָיִים, וְאַחַר כַּך אֶת הַתְּיָישִׁים, וְאַחַר כַּך אֶת הַזְקֵנוֹת, כְּדֵי שֶׁהַזְקֵנוֹת לֹא יֹאכְלוּ לִתְּיָישִׁים וּגְדָיִים מַה שֶׁהֵם יְכוֹלִים לֶאֱכוֹל וְשֶׁהַתְּיָישִׁים לֹא יֹאכְלוּ לִגְדָיִים מַה שֶׁהֵם יְכוֹלִים לֶאֱכוֹל, וּכְּשֶׁרָאָה הַקָדוֹשׁ בָּרוּך הוּא שֶׁהוּא רַחֲמָנִי אֲפִילוּ עַל בַּעֲלֵי חַיִים אָמַר רָאוּי הוּא לִרְעוֹת אֶת עַמִי.
דָוִד נוֹלָד וְנִפְטַר בִּשְׁבוּעוֹת, וְנִפְטַר בְּגִיל שִׁבְעִים, דָוִד שָׁאַל אֶת הַקָדוֹשׁ בָּרוּך הוּא אֵימָתַי יָמוּת, אָמַר לוֹ הַקָדוֹשׁ בָּרוּך הוּא שֶׁאֵינוֹ יָכוֹל לְגַלוֹת,לָכֵן שָׁאַל בְּאֵיזֶה יוֹם בַּשָׁבוּעַ יָמוּת וְאָמַר לוֹ הַקָדוֹשׁ בָּרוּך הוּא בְּשַׁבָּת, עַל כֵּן כָּל שַׁבָּת לָמַד בְּרֶצֶף, כִּי אָז מַלְאַך הַמָוֶת לֹא יָכוֹל לִיטוֹל אֶת הַנְשָׁמָה, וּבְּאוֹתוֹ שַׁבָּת שֶׁהִגִיעַ זְמַנוֹ הָלַך מַלְאַך הַמָוֶת לְגִינָתוֹ שֶׁל דָוִד וְנַעֲנֵעַ בְּרֹאשׁ עֵץ כְּדֵי שֶׁדָוִד יַפְסִיק מֵלִימוּדוֹ וְדָוִד יָצָא לִרְאוֹת מַה זֶה אַבָל הִמְשִׁיך לִלְמוֹד בַּדֶרֶך אַבָל כְּשֶׁעָלָה בְּמַדְרֵגוֹת נִשְׁבַּר מַדְרֵגָה וְהִפְסִיק לִלְמוֹד לָרֶגַע וְאָז נָטַל אֶת נִשְׁמָתוֹ, וּמָקוֹם מְנוּחָתוֹ בְּהַר צִיוֹן בִּיְרוּשָׁלַיִם לֹא רָחוֹק מִבֵּית הַמִקְדָשׁ, דָוִד יָדַע לְנַגֵן בְּכִּינוֹר, וְהָיָה קָם כָּל לַיְלָה בַּחֲצוֹת לַעֲבוֹדָתוֹ יִתְבָּרֵך עַ"י כִּנּוֹר שֶׁהָיָה תָּלוּי מֵעַל מִטָּתוֹ וְהָרוּחַ הָיְתָה פּוֹרֶטֶת עַל מֵיתָרֵי הַכִּנּוֹר.
דָוִד לֹא הָיָה צָרִיך לַחֲיוֹת אֲפִילוּ יוֹם אֶחָד, רַק אָדָם הָרִאשׁוֹן מָסַר לוֹ שִׁבְעִים שָׁנָה מֵחַיָיו.

גודל חשיבות אמירת תהילים

מַעֲשֶׂה שֶׁהָיָה בָּעִיר הַסְמוּכָה לְמֶעזְבּוּז, מֶרְחַק שֶׁל אַרְבָּעָה מִיל, שָׁם הִתְגוֹרֵר גְבִיר תַּלְמִיד חָכָם שֶׁהֶחֱלִיט לִכְתּוֹב לוֹ סֵפֶר תּוֹרָה, וְקִיבֵּל עָלָיו לִכְתּוֹב בְּאוֹפַן מְיוּחָד, שֶׁאָדָם אַחֵר לֹא יוּכַל לְחֲקוֹתוֹ לִכְתּוֹב בְּהִידוּר רַב כָּמוֹהוּ, אִי לָכֵן קָנָה עֲגָלִים וְשָׁחַטָם וּבְּשָׂרָם חִילֵק לָעֲנִיִים, וְאִילוּ הָעוֹרוֹת מָסַר לְעַבְּדָם לִשְׁמָה לִקְלַף מְהוּדָר, לְשֵׁם כְּתִיבַת סֵפֶר הַתּוֹרָה. הוּא הִזְמִין סוֹפֵר מוּמְחֶה, חַד בְּדָרָא, שֶׁיָשַׁב בְּבֵיתוֹ כְּשֶׁמְזוֹנוֹתָיו עַל שׁוּלְחָנוֹ, וְשִׁילֵם לוֹ שְׂכַר הָגוּן לְצוֹרֶך פַּרְנָסַת בֵּיתוֹ. הַכְּתִיבָה נִמְשְׁכָה מִסְפַּר שָׁנִים, וַיְהִי בִּגְמַר הַכְּתִיבָה עָשָׂה הַנָגִיד מִשְׁתֶּה גָדוֹל, וְלִסְעוּדָה שֶׁהֵכִין כְּיַד הַמֶלֶך, הִזְמִין אֶת אַנְשֵׁי עִירוֹ. רַבָּנַי הָעִיר נָשְׂאוּ דִבְרֵיהֶם לִכְבוֹד הַמְאוֹרַע, וּבֵּין הַיֶתֶר גַם הַגְבִיר בַּעַל הַשִׂמְחָה. לִפְנֵי הַסְעוּדָה חִילְקוּ חַלוֹת לְכָל הַנִקְרָאִים, אֲבָל עֲדַיִין לֹא נָטְלוּ יָדַיִם לִסְעוּדָה, אֶלָא תְּחִילָה הֶאֱזִינוּ לִדְרָשׁוֹת.
בֵּין הַבָּאִים הָיָה גַם אִישׁ עָנִי, שׁוֹאֵב מַיִם, אֲשֶׁר הִתְפַּרְנֵס בְּדוֹחַק מִזֶה שֶׁהָיָה מְסַפֵּק מַיִם לַתּוֹשָׁבִים. הָאִישׁ הַזֶה הִרְבָּה לוֹמַר תְּהִלִים בְּכָל עֵת מְצוֹא, בְּכָל רֶגַע פָּנוּי הָיָה שׁוֹפֵך לִבּוֹ בִּפְנֵי בּוֹרֵא הָעוֹלָמִים, בְּמִזְמוֹרֵי נְעִים זְמִירוֹת יִשְׂרָאֵל עָלָיו הַשָׁלוֹם.
שׁוֹאֵב הֲמַיִם, שֶׁעָבַד קָשֶׁה בְּמֶשֶׁך כָּל אוֹתוֹ הַיוֹם שֶׁל הַמְסִיבָּה וְהָיָה רָעֵב, חָשַׁב בְּלִבּוֹ, כִּי הֱיוֹת שֶׁהוּא יוֹשֵׁב בְּסוֹף הַשׁוּלְחָן לֹא יַבְחִינוּ בְּמַעֲשֵׂהוּ, עַל כֵּן הֶחֱלִיט לִיטוֹל יָדָיו בַּחֲשָׁאִי, וּבְּעוֹד שֶׁהָרַבָּנִים יִדְרְשׁוּ בַּתּוֹרָה, יִשְׁבּוֹר הוּא רַעֲבוֹנוֹ בַּאֲכִילַת חַלָתוֹ, אַך לְמַזָלוֹ הַבִּישׁ הִבְחִין בְּכַּך הַגְבִיר וְחַמָתוֹ בָּעֲרָה בּוֹ, עַל כִּי דַוְקָא הֶעָנִי הַזֶה הֵעֵז לִיטוֹל יָדָיו לִפְנֵי הַקְרוּאִים, הִזְדַרֵז אֵלָיו וּבֶּחֳרִי אַף גָעַר בּוֹ וְשָׁאֲלוֹ מַדוּעַ נָטַל יָדָיו לִפְנֵי כָּל הַקְרוּאִים, וּתּוֹך כְּדֵי גַעֲרוֹתָיו הִפְלִיט בְּלָשׁוֹן לַעַג: "דֶער תְּהִלִים זָאגֶער", לֵאמוֹר: אָדָם פָּשׁוּט שֶׁכָּל יְדִיעוֹתָיו מִצְטַמְצְמוֹת בַּאֲמִירַת פִּרְקֵי תְּהִלִים גְרֵידָא.
כִּשְׁמוֹעַ הֶעָנִי אֶת גַעֲרוֹת הַגְבִיר, וַיַעֲזוֹב אֶת חַלָתוֹ וַיֵלֶך לְבֵיתוֹ מְבוּיַשׁ וְחֲפוּי רֹאשׁ. כַּחֲלוֹף זְמַן מָה נָטְלוּ יֶתֶר הַקְרוּאִים יְדֵיהֶם לִסְעוּדָה, וְלֹא שָׂמוּ לֵב בְּהֵעֶדְרוֹ שֶׁל הֶעָנִי. הַסְעוּדָה נִמְשְׁכָה זְמַן מְסוּיָם, וּלְאַחֲרֶיהָ שָׁב כָּל הַקָהָל לְבֵּיתוֹ. גַם הַגְבִיר חָזַר לְבֵיתוֹ שָׂמֵחַ וְטוֹב לֵב, עַל הַזְכוּת הַגְדוֹלָה שֶׁזָכָה לְקַיֵים מִצְוַת כְּתִיבַת סֵפֶר תּוֹרָה, וְהִתְייַשֵׁב לִלְמוֹד אֶת שִׁיעוּרוֹ הַקָבוּעַ בַּתּוֹרָה.
לְפֶתַּע הִגִיעַ שְׁלִיחַ, אֲשֶׁר לֹא יְדָעוֹ מִקוֹדֶם, וְקָרְאוֹ שֶׁיָבוֹא אִתּוֹ, עַל כֵּן קָם הַגְבִיר וְהָלַך אַחֲרָיו הֲחוּצָה. כַּאן בָּאָה רוּחַ סְעָרָה וּנְשָׂאתוֹ מִסְפָּר רַב שֶׁל פַּרְסָאוֹת וְהֶעֱמִידָתוֹ בְּתוֹך מִדְבָּר. פַּחַד אָיוֹם אָחַז בַּגְבִיר, כְּשֶׁמָצָא עַצְמוֹ בּוֹדֵד בַּמָקוֹם הַשׁוֹמֵם הַזֶה. הוּא הֵבִין כִּי כַּנִרְאֶה שֶׁזֶה בָּא לוֹ כְּעוֹנֶשׁ בְּעַד מַעֲשֶׂה מְסוּיָם, וְהָחֵל לְפַשְׁפֵּשׁ בְּמַעֲשָׂיו, אַך לֹא מָצָא עָוֶל כָּלְשֶׁהוּא, כִּי אִם מַה שֶׁבִּיֵישׁ אֶת שׁוֹאֵב הַמַיִם הֶעָנִי, וַהַרֵי הַמַלְבִּין פְּנֵי חַבֵרוֹ בָּרַבִּים אֵין לוֹ חֵלֶק לָעוֹלָם הַבָּא.
וְהִנֵה הִבְחִין שֶׁמֵרָחוֹק עוֹמֵד בַּיִת, אֲשֶׁר מִתּוֹך חֲלוֹנוֹתָיו מַבְהִיק אוֹר גָדוֹל, וַיֹאמַר בְּלִבּוֹ, כִּי בְּוַדְאַי נִמְצָאִים שָׁם גַזְלָנִים, בְּכָל זֹאת רָצָה לָגֶשֶׁת שָׁמָה, כִּי אֵין תַּכְלִית שֶׁיִשָׁאֵר פֹּה בַּמִדְבָּר, אַבָל לֹא הָיָה מְסוּגָל לָלֶכֶת, כִּי אֵבָרָיו הָיוּ כְּבֵדִים עָלָיו, כְּאִילוּ שְׁבוּרִים. בְּכָל זֹאת נִסְחַב לְאַט לְאַט, עַל יָדָיו וְעַל רַגְלָיו, עַד בּוֹאוֹ אֶל הַבַּיִת, וְהִתְיַישֵׁב בַּחוּץ.
פִּתְאוֹם שָׁמַע קוֹל יוֹצֵא מֵהַבַּיִת: "פַּנוּ מָקוֹם לְדָוִד מֶלֶך יִשְׂרָאֵל", אַחֲרָיו נִשְׁמַע קוֹל: "בָּרוּך הַבָּא דָוִד מֶלֶך יִשְׂרָאֵל. אַחֲרֵי כֵן יָצָא קוֹל קוֹרֵא: "פַּנוּ מָקוֹם לָרַבִּי יִשְׂרָאֵל בַּעַל שֵׁם טוֹב", וּלְאַחֲרָיו קוֹל מְבַשֵׂר: "בָּרוּך הַבָּא רַבִּי יִשְׂרָאֵל בַּעַל שֵׁם טוֹב"", וְהִנֵה דָרוֹשׁ דָרַשׁ רַבִּי יִשְׂרָאֵל בַּעַל שֵׁם טוֹב": "מִפְּנֵי מַה יוֹשֵׁב אִישׁ יִשְׂרָאֵל הַזֶה בַּחוּץ, וְעַל מַה הַבִיאוּהוּ הֵנָה?" עָנָהוּ דָוִד הַמֶלֶך, כִּי הוּא הִזְמִין אֶת הָאִישׁ לָדִין תּוֹרָה, וְרַבִּי יִשְׂרָאֵל בַּעַל שֵׁם טוֹב" יִהְיֶה הַמֵלִיץ וְהַדַיֵין שֶׁל אִישׁ יִשְׂרָאֵל זֶה.
טָעַן דָוִד הַמֶלֶך וְאָמַר, אֲשֶׁר הוּא בִּיקֵשׁ וּפָּעַל אֵצֶל בּוֹרֵא כָּל הָעוֹלָמִים, אֲשֶׁר כָּל הָעוֹסֵק בַּתְּהִלִים, כְּאִילוּ עוֹסֵק בִּנְגָעִים וְאָהֳלוֹת, וְעַתָּה הָאִישׁ הַזֶה בִּיֵישׁ יְהוּדִי שׁוֹאֵב מַיִם הַמַרְבֶּה בַּאֲמִירַת תְּהִלִים, עַל כֵּן מְבַקֵשׁ הוּא שֶׁיוֹצִיאוּ פְּסַק דִין עָלָיו עַל מַעֲשֵׂהוּ זֶה. אִישׁ זָקֵן (כַּנִרְאֶה הַקַטֵגוֹר) שֶׁהָיָה שָׁם טָעַן, כִּי עָנְשׁוֹ - מִיתָה בִּידֵי שָׁמַיִם בְּבֵּיתוֹ.
"לֹא כֵּן - עָנָה הַבַּעַל שֵׁם טוֹב" - כִּי אִם כְּדִבְרֵיכֶם, לֹא יָדַע שׁוּם אִישׁ מִזֶה, כַּמָה גְדוֹלָה מַעֲלַת אֲמִירַת תְּהִלִים, וְכַּמָה גָדוֹל עוֹנְשׁוֹ שֶׁל אִישׁ שֶׁמְבַיֵישׁ תַּלְמִיד חָכָם הָאוֹמֵר תְּהִלִים, עַל כֵּן דַעֲתִּי הִיא, שֶׁיָשׁוּב וְיִחְיֶה וִיְפַיֵיס אֶת שׁוֹאֵב הַמַיִם, יַעֲרוֹך סְעוּדָה גְדוֹלָה לִכְבוֹדוֹ, לְמַעַן יִרְאוּ, יִשְׁמְעוּ וְיִירָאוּ".
שְׁלִיחַ בֵּית הַדִין יָצָא הַחוּצָה (הַגְבִיר עַצְמוֹ לֹא הוּרְשָׁה לְהִכָּנֵס, אַבָל רָאָה אֶת הַבַּעַל שֵׁם טוֹב מִבַּחוּץ), וְהִצִיעַ בִּפְנֵי הֶעָשִׁיר אֶת שְׁנֵי הפְּסָקִים, שֶׁיִבְחַר בְּאֶחָד מֵהֶם, וְכַּמוּבַן שֶׁהוּא בָּחַר בְּפִּסְקוֹ שֶׁל הַבַּעַל שֵׁם טוֹב - שֶׁיִוָותֵר בַּחַיִים וִיְפַיֵיס אֶת נוֹשֵׂא הַמַיִם.
כַּאֲשֶׁר שָׁאֲלוֹ בְּבֵּית הַדִין אֶת הַבַּעַל שֵׁם טוֹב הַאִם הֶעָשִׁיר מַכִּירוֹ (אֶת הַבַּעַל שֵׁם טוֹב), עָנָה בִּשְׁלִילָה, כִּי מֵעוֹלָם לֹא הָיָה אֶצְלוֹ. חָזְרוּ וְדָרְשוּ, מַה מִשְׁפָּטוֹ שֶׁל הָאִישׁ הַמִתְגוֹרֵר ד' מִיל מֵהַבַּעַל שֵׁם טוֹב וְאֵינֶנוּ מַכִּירוֹ. שׁוּב יָצָא הַפְּסַק - מִיתָה בִּידֵי שָׁמַיִם.
גַם הַפַּעַם הִמְלִיץ הַבַּעַל שֵׁם טוֹב בַּעֲדוֹ, שֶׁהָאֲנָשִׁים לֹא יָדְעוּ כִּי מִיתָתוֹ בְּעַד חַטָאִים הָאֵלֶה, לְפִיכָך עֲצָתוֹ אֶמוּנָה, שֶׁיִשְׁאֲלוּהוּ הַאִם מְקַבֵּל עָלָיו, כִּי מֵהַיוֹם וְהָלְאָה יְקַבֵּל פְּנֵי הַבַּעַל שֵׁם טוֹב.
יָצָא שְׁלִיחַ בֵּית הַדִין וְהִצִיעַ לֶעָשִׁיר אֶת פִּסְקוֹ הָאַחֲרוֹן שֶׁל הַבַּעַל שֵׁם טוֹב - שֶׁהִצִילוֹ מֵהַמָוֶת - וַהַלָה קִיבֵּל עָלָיו גַם אֶת הַפְּסַק הַשֵׁנִי. אֲזַי נָתְנוּ לוֹ כַּד מַיִם וְרָחַץ עֲצְמוֹ, וְהִנֵה בָּא עֲמוּד עָנָן וְנָשְׂאוֹ וְהַחֲזִירוֹ לְבֵּיתוֹ. בְּהִתְרַגְשׁוּת רַבָּה סִיפֵּר הַגְבִיר בְּבֵּיתוֹ אֶת כָּל הַמְאוֹרַע.
וַיְהִי בַּבּוֹקֶר הִזְמִין הַגְבִיר אֶת שׁוֹאֵב הַמַיִם וּפֵיְיסוֹ הַרְבֵּה, אַף עָשָׂה לְמַעֲנוֹ סְעוּדָה גְדוֹלָה בְּרוֹב עָם, וְסִיפֵּר אֶת כָּל הָעוּבְדָה.
כַּעֲבוֹר יוֹמַיִים יָצָא הָאִישׁ לְדֶרֶך, וְנָסַע לַבַּעַל שֵׁם טוֹב. בְּהִכָּנְסוֹ אֶל הַקוֹדֶשׁ פְּנִימָה, הִכִּיר מִיַד כִּי זֶהוּ הַצַדִיק שֶׁהִמְלִיץ לְמַעֲנוֹ, מֵרוֹב פַּחַד נָפַל לָאָרֶץ והִתְעַלֵף. כַּאֲשֶׁר שָׁבָה אֵלָיו רוּחוֹ, רָצָה לְסַפֵּר אֶת כָּל הַמַעֲשֶׂה, אַבָל הַבַּעַל שֵׁם טוֹב הִסָהוּ בְּאָמְרוֹ: "אֲנִי יוֹדֵעַ הַכֹּל!" - מֵאָז הָיָה הַגְבִיר מִבָּאֵי בֵּיתוֹ שֶׁל מָרָן הַבַּעַל שֵׁם טוֹב זֵכֶר צַדִיק וְקָדוֹשׁ לִבְרָכָה.                                               (מובא בספר "כתר מלכות" - סיפור זה סיפר הרה"ק האהבת שלום מקוסוב זצוק"ל)



סיפור מבעל האקדמות

מֵאָז חוּרְבַּן הַבַּיִת הַשֵׁנִי וּמֵאָז הִגְלוּ בְּנֵי יִשְׂרָאֵל מֵאַרְצָם, יָדְעוּ הַיְהוּדִים בְּכָל מְקוֹמוֹת שִׁבְתָּם בְּגָלוּת - צָרוֹת רַבּוֹת וּרְדִיפוֹת שׁוֹנוֹת. בִּפְרַט כַּאֲשֶׁר הֵחַלָה הַנַצְרוּת לְהִתְפַּשֵׁט בָּעוֹלָם, נְתוּנִים הָיוּ הַיְהוּדִים בְּכָל הַמְדִינוֹת לְחַסְדָם שֶׁל הַגוֹיִם. עַלִילוֹת רַבּוֹת וְשִׁפְלוּת הֶעֱלִילוּ הַנוֹצְרִים עַל הַיְהוּדִים, גְזֵרוֹת גֵרוּשׁ וּשְׁמַד הָיְתָה מְנָת חֶלְקוֹ שֶׁל הָעָם הַיְהוּדִי בַּגָלוּת. דַם יְהוּדִי נִשְׁפַּך כַּמַיִם עַל קְדוּשַׁת הַשֶׁם יִתְבָּרֵך שְׁמוֹ, בְּכָל מָקוֹם שֶׁבּוֹ הִתְגוֹרְרוּ יְהוּדִים.
כַּמוּבָן שֶׁ"לֵב מְלָכִים וְשָׂרִים בְּיַד הַשֶׁם. הָיוּ לָכֵן תְּקוּפוֹת שֶׁבִּמְקוֹמוֹת מוּעָטִים מָלְכוּ מְלָכִים אֲשֶׁר הַקָדוֹשׁ בָּרוּך הִכְנִיס בְּלִבָּם שֶׁיַטוּ חֶסֶד לַיְהוּדִים שֶׁגָרוּ בִּמְדִינָתָם, בֵּין מְדִינוֹת אֵלוּ הָיְתָה מְדִינָה מֵאַחוֹרֵי מִדְבָּר "אַסְיַה" הַסָמוּך לִנְהַר "סַמְבַּטְיוֹן". בַּמְדִינָה זוּ הָיָה מֶלֶך אוֹהֵב חֶסֶד, וְהַיְהוּדִים בִּמְדִינָתוֹ יָשְׁבוּ בְּהַשְׁקֵט וּבֶטַח, אִישׁ תַּחַת גַפְנוֹ וּתְאֵנָתוֹ. הַנוֹצְרִים לֹא הִפְחִידוּם בִּגְזֵירוֹתֵיהֶם וְלֹא הֵרֵעוּ לָהֶם, כִּי הַמֶלֶך הָגֵן עֲלֵיהֶם וְעָמַד תָּמִיד לְצִדָם.
בִּקְשׁוּ הַיְהוּדִים בִּמְדִינָה זוּ לֵישֵׁב בְּשַׁלְוָה, קָפַץ עֲלֵיהֶם רִגְזוֹ שֶׁל כּוֹמֶר, שֶׁהָיָה מְכַשֵׁף גָדוֹל, וּבְּכּוֹחַ כִּשׁוּפוֹ הֵחֵל לְהָרַע וּלְהַזִיק לַיְהוּדִים. בְּכֹּחַ הַטוּמְאָה שֶׁבְּכִּישוּפוֹ הָיָה הוֹרֵג יְהוּדִים בְּמַבָּט עֵינָיו בִּרְאוֹתָם הוֹלְכִים בִּרְחוֹב. מֵרוֹב פַּחַד הֻכְרְחוּ הַיְהוּדִים לְהִסְתַּגֵר בְּבֵּיתָם מֵאֵימַת הַמְכַשֵׁף שֶׁשׁוֹטֵט בִּרְחוֹבוֹת כְּדֵי לְהָרְגֵם.
הִתְאַסְפוּ רָאשֵׁי הַקָהָל לְטַכֵּס עֵצָה לְהִפָּטֵר מִכּוֹמֶר אָרוּר זֶה. מִכִּיוַן  שֶׁהַמֶלֶך נָטָה אֵלֵיהֶם תָּמִיד חַסְדוֹ וְהָגֵן עַלֵיהֶם מִכָּל צָרָה, הֶחְלִיטוּ בַּאַסֻפָה זוּ לְגַלוֹת אֶת כָּל מַעֲשֵׂי הַכּוֹמֶר לַמֶלֶך, וּלְהַפִּיל תְּחִנָתָם לְפָנָיו לְהַעֲבִיר אֶת הַכּוֹמֶר מִמָקוֹם זֶה. מִיַד נִבְחַרוּ אַנָשִׁים נִכְבָּדִים לָלֶכֶת אֶל הַמֶלֶך וּלְהַפִּיל תַּחֲנוּנֵיהֶם לְפָנָיו.
וַיְהִי כִּשְׁמוֹעַ הַמֶלֶך מֵהַמִשְׁלַחַת הַנִכְבְּדָה אֶת מַעֲשֵׂי הָרֶשַׁע הָאֲכְזָרִיִים שֶׁעוֹשֶׂה הַכּוֹמֶר הַמְכַשֵׁף לַיְהוּדִים הַחוֹסִים תַּחַת מַלְכוּתוֹ, חָרָה אַפּוֹ מְאוֹד, וּמִיַד צִוָה לִמְשָׁרְתָיו לְהָבִיא לְפָנָיו אֶת הַכּוֹמֶר.
הָרָצִים יָצְאוּ דְחוּפִים בִּדְבַר הַמֶלֶך, וְכַּעֲבוֹר דַקוֹת סְפוֹרוֹת הוּבָא הַכּוֹמֶר לִפְנֵי הַמֶלֶך.
בְּהַגִיעַ הַכּוֹמֶר אֶל הַמֶלֶך, שָׁפַך עָלָיו הַמֶלֶך אֶת כָּל זַעֲמוֹ וְהוֹכִיחוֹ עַל מַעֲשָׂיו הָרָעִים, וְצִוָהוּ לְבַל יָעֵז מֵהַיוֹם וּלְהַבָּא לְהָרַע לְאַף יְהוּדִי. בִּרְאוֹת הַכּוֹמֶר אֶת חַמָתוֹ שֶׁל הַמֶלֶך פָּנָה אֵלָיו, כְּדַרְכּוֹ, בְּלָשׁוֹן חַלַקְלַקוֹת: "אַדוֹנִי הַמֶלֶך! וַדַאי יוֹדֵעַ הַמֶלֶך שֶׁהַיְהוּדִים הֵם עִם חוֹטְאִים וּטְמֵאֵי נֶפֶשׁ, כִּי הַרֵי אֵין הֵם מְקַבְּלִים עֲלֵיהֶם אֶת תּוֹרַת הַנַצְרוּת, לָכֵן אֵין כָּל עוֹל בְּהֲרִיגַת אַנָשִׁים אֵלוּ, לְהֶפֶּך, לְמִצְוָה רַבָּה יֵחָשֵׁב דָבָר זֶה לְפִי תוֹרָתֵנוּ תּוֹרַת הַנַצְרוּת", וּכְּדֵי לְהוֹכִיחַ אֶת צִדְקָתוֹ, הִצִיעַ הַכּוֹמֶר לַמֶלֶך לַעֲמוֹד בְּוִיכּוּחַ פּוּמְבִּי עִם הַיְהוּדִים: "יִבְחַרוּ הַיְהוּדִים מִבֵּינֵיהֶם יְהוּדִי חָכָם כִּרְצוֹנָם שֶׁיַעֲמוֹד אִתִּי בְּוִיכּוּחַ עַל עִנְיָנֵי הָאֱמוּנָה, אוֹ אָז יִוָכַח הַמֶלֶך בְּצִדְקָתִי כַּאֲשֶׁר אַנַצֵחַ אֶת הַיְהוּדִי בְּוִיכּוּחַ". וּמוּכָן אַנִי לְכַּך - הִמְשִׁיך הַכּוֹמֶר בִּדְבָרָיו - "שֶׁאִם אַפְסִיד בְּוִיכּוּחַ יִתֵּן רְשׁוּת מֵאֵת הַמֶלֶך לַיְהוּדִים לַעֲשׂוֹת בִּי כִּרְצוֹנָם, אַבָל אִם אַנַצֵחַ אַנִי בְּוִיכּוּחַ עִם הַיְהוּדִים, תֵּצֵא מֵאֵת הַמֶלֶך גְזֵרַת שְׁמַד עַל הַיְהוּדִים וְהַיְהוּדִי אֲשֶׁר יְסַרֵב לְהָמִיר אֶת דָתוֹ - אַחַת דִינוֹ לְהָמִית".
בָּטוּחַ הָיָה הַכּוֹמֶר בְּלִבּוֹ שֶׁשׁוּם יְהוּדִי לֹא יָעֵז לַעֲמוֹד אִתּוֹ בְּוִיכּוּחַ מְפַחַד שֶׁמָא יְמִיתֶנוּ בְּמַבָּט עֵינָיו עוֹד בְּטֶרֶם יֵחֵל הַוִיכּוּחַ, וּמִבִּטְחוֹנוֹ זֶה לֹא פָּחַד הַכּוֹמֶר לְהַצִיעַ הַצָעָה זוּ לְמֶלֶך.
לְאַט לְאַט הִשְׁתַּכְנֵעַ הַמֶלֶך מִדִבְרֵי הַכּוֹמֶר וְהֶחֱלִיט לְקַבֵּל אֶת הַצָעַת הַכּוֹמֶר, "אִם אָכֵן יַפְסִידוּ הַיְהוּדִים בְּוִיכּוּחַ - חָשַׁב הַמֶלֶך - אֵין אַנִי חַיָיב יוֹתֵר לְהָגֵן עֲלֵיהֶם מִפְּנֵי הַנוֹצְרִים.
מִיַד שָׁלַח הַמֶלֶך לִקְרֹא לְרָאשֵׁי הַקָהָל וְהוֹדִיעַ לָהֶם עַל הַחְלָטָתוֹ לַעֲרוֹך וִיכּוּחַ בֵּין הַכּוֹמֶר לֶחָכָם יְהוּדִי עַל עִנְיָנֵי הָאֱמוּנָה. בְּאוֹתוֹ מַעֲמַד הוֹדִיעַ לָהֶם הַמֶלֶך כִּי קָבַע תַּאֲרִיך לְוִיכּוּחַ שֶׁיֵעָרֵך בְּכִּכָּר הַמֶרְכָּזִי בָּעִיר, וְעַד אָז עַלֵיהֶם לִבְחוֹר בֶּחָכָם יְהוּדִי מִמְדִינָה זוּ אוֹ אֲחֶרֶת, שֶׁיַעֲמוֹד בְּוִיכּוּחַ עִם הַכּוֹמֶר. כֵּן הוֹדִיעַ לָהֶם הַמֶלֶך עַל הַתְּנָאִים שֶׁעָשָׂה עִם הַכּוֹמֶר, וְהֵם: אִם יְנַצֵחַ הַיְהוּדִי וְיוֹכִיחַ לַכּוֹמֶר אֶת צִדְקַת הַיְהוּדִים, יִהְיֶה הַכּוֹמֶר נָתוּן לְיָדָם שֶׁל הַיְהוּדִים לַעֲשׂוֹת בּוֹ כִּרְצוֹנָם. אַך אִם הַכּוֹמֶר יְנַצֵחַ וְיוֹכִיחַ אֶת צִדְקַת הַנוֹצְרִים, יִהְיוּ חַיָיבִים הַיְהוּדִים לְהָמִיר אֶת דָתָם לְדָת הַנַצְרוּת, וְהַיְהוּדִי אֲשֶׁר יַחֲפּוֹץ לְהִשָׁאֵר נֶאֱמָן לְתּוֹרַת הַשֶׁם, אַחַת דָתוֹ לְהָמִית...
נִדְהָמִים וְנִרְעָשִׁים יָצְאוּ רָאשֵׁי הַקָהָל אֶת הַמֶלֶך, בִּרְאוֹתָם כִּי בְּאוֹרַח פִּתְאוֹמִי שִׁנָה הַמֶלֶך אֶת הַיַחַס הַטוֹב שֶׁשָׁמַר עִמָם, וּבְּעִיקָר בְּשָׁמְעָם עַל דְבַר הַוִיכּוּחַ עִם הַכּוֹמֶר. לֹא יָדְעוּ רָאשֵׁי הַקְהִלָה מַה לַעֲשׂוֹת לָעֵת כָּזֹאת, וְהַדַאֲגָה הָעִיקָרִית שֶׁכִּרְסְמָה בְּלִבָּם הָיְתָה הֵיכָן יִמְצְאוּ אִישׁ אֲשֶׁר יִהְיֶה מוּכָן לַעֲמוֹד בְּוִיכּוּחַ עִם הַכּוֹמֶר הַצוֹרֵר שֶׁבְּמַבָּט עֵינָיו הוֹרֵג הוּא אֶת אֲשֶׁר יַחֲפּוֹץ.
רַבָּה שֶׁל הָעִיר גָזַר עַצֶרֶת תְּפִלָה כְּלָלִית. וַאֲנָשִׁים נָשִׁים וָטַף נִתְאַסְפוּ אֶל בֵּית הַכְּנֶסֶת שֶׁבָּעִיר וְהִפְצִירוּ בְּתַּעֲנִית וּבִּתְּפִלָה בִּבְּכִיוֹת ותַּחֲנוּנִים לִפְנֵי יוֹשֵׁב מְרוֹמִים, כְּשְׁבְּפִי כֻּלָם בַּקָשָׁה אַחַת: קְרַע רֹעַ גְזַר דִינֵנוּ.
בְּאוֹתָה שָׁעָה נִתְאַסְפוּ רָאשֵׁי הַקָהָל בְּבֵּיתוֹ שֶׁל הָרַב כְּדֵי לְטַכֵּס עֵצָה וְלִבְחוֹר בֶּחָכָם שֶׁיַעֲמֹד בְּוִיכּוּחַ עִם הַכּוֹמֶר הַצוֹרֵר. הַצָעוֹת מֵהֲצָעוֹת שׁוֹנוֹת הוּעֲלוּ בְּמֶשֶׁך הַאֲסִפָה, אוּלָם אַחַת מֵהֶן לֹא נִתְקַבְּלָה, מֵאַחַר שֶׁתְּנַאַי הִתְנֶה הַכּוֹמֶר כִּי הָאִישׁ שֶׁיִתְוַוכֵּחַ עִמוֹ צָרִיך לַעֲמוֹד בִּכְּשָׁפָיו, שֶׁהֲרֵי אִם לַאו יַהֲרְגֶנוּ בְּמַבַּט עֵינָיו עוֹד בְּטֶרֶם יֵחֵל הַוִיכּוּחַ. תְּנַאַי אַכְזָרִי זֶה הָיָה הַיָחִיד שֶׁמָנַע מֵרָאשֵׁי הַקָהָל לְהַחֲלִיט בַּאֲסִפָה הַחֲלָטָה מַעֲשִׂית, וְרַק בִּגְלַל תְּנַאַי זֶה הוּרְדוּ מֵהַפֶּרֶק עִשְׂרוֹת הַצָעוֹת שֶׁהוּצְעוּ בַּאֲסִפַת הַחִרוּם, שֶׁכֵּן לֹא נִמְצָא בֵּין הַיְהוּדִים אָדָם שֶׁיוּכַל לַעֲמוֹד בִּכְּשָׁפִים שֶׁל הַכּוֹמֶר, וְלִמְרוֹת שֶׁנִמְצָא חָכָם שֶׁיָכוֹל הָיָה לְהוֹכִיחַ אֶת צִדְקַת הַיְהוּדִים בְּוִיכּוּחַ עִם הַכּוֹמֶר, אַך לַעֲמוֹד בִּכְּשָׁפָיו - שֶׁהָיָה תְּנַאַי קוֹדֶם לְמַעַשֶׂה - לֹא יָכוֹל אָדָם. 
לִפְנֵי סִיוּם הָאַסֻפָה שֶׁכִּמְעַט נִסְתַּיְימָה לְלֹא תּוֹצָאוֹת, קָם אֶחָד הַנֶאֱסָפִים וְהִצִיעַ אֶת הַצָעָתוֹ: "הִנֵה מֵעֵבֶר לַנָהָר הַקָרוֹב אֵלֵינוּ - נְהַר "סַמְבַּטְיוֹן" - נִמְצָאִים אַחֵינוּ בְּנֵי מֹשֶׁה, צַדִיקִים וְעוֹבְדֵי הַשֶׁם, וְאַף סַנְהֶדְרִין הַדָנִים דִינֵי נְפָשׁוֹת יֶשׁ בְּתוֹכָם, נִשְׁלַח שְׁלִיחַ אֵלֵיהֶם בְּבַּקָשָׁה שְׁטוּחָה אוּלַי יַסְכִּים אֶחָד מֵהֶם - לְמַעַן הַצָלַת נְפָשׁוֹת יִשְׂרָאֵל - לָבוֹא אֵלֵינוּ לַעֲמוֹד בְּוִיכּוּחַ עִם הַכּוֹמֶר הָרָע הַזֶה, וּבְּוַדַאַי לֹא יוּכַל הַכּוֹמֶר לְהָרַע לוֹ אַף עַל יְדֵי כְּשָׁפָיו".
אֲבָל דָא עָקָא - הִמְשִׁיך הַמֵצִיעַ - הַרֵי אֶת נְהַר הַסַמְבַּטְיוֹן אִי אֶפְשָר לַעֲבוֹר מִבְּלִי לְחַלֵל אֶת הַשַׁבָּת, כִּיוַן שֶׁנָהָר זֶה מַשְׁלִיך אֲבָנִים כָּל יְמוֹת הַחוֹל וְהָעוֹבֵר שָׁם נִרְגַם בָּאֲבָנִים, אָמְנָם בְּשַׁבָּת קוֹדֶשׁ נָח הַנָהָר וְאֵינוֹ מַשְׁלִיך אֲבָנָיו, וְאָז יֶשְׁנָה אֶפְשָׁרוּת לַעֲבֹר אֶת הַנָהָר.
נֶעֱנֶה רַב הַקָהָל וְאָמַר: שִׁמְעוּ נָא רַבּוֹתַי! הַבְּרֵירָה הַיְחִידָה שֶׁנוֹתְרָה לְהַצָלָתֵנוּ הִיא רַק עַל יְדֵי שֶׁיְחַלְלוּ אֶת הַשַׁבָּת, וּמֵאַחַר וּמְרַחֶפֶת עָלֵינוּ סַכָּנַת כְּלָיָה חַס וְשָׁלוֹם, וּבְּעִסְקֵי נְפָשׁוֹת עָסְקִינָן, הַלָכָה פְּסוּקָה הִיא שֶׁפִּקוּחַ נֶפֶשׁ דוֹחֶה שַׁבָּת, לָכֵן מוּתָּר בְּהֶחֱלֵט לְפִי דִין לְחַלֵל אֶת הַשַׁבָּת לְצֹרֶך הַצָלָתֵנוּ.
נִתְקַבְּלָה הַצָעָה זוּ עַל דַעַת כָּל רָאשֵׁי הַקָהָל וְהוּחְלַט פֶּה אֶחָד לִשְׁלֹחַ אֶל בְּנֵי מֹשֶׁה שְׁלִיחַ שֶׁיִהְיֶה אֶחָד וּמְיוּחָד הֲלֹא הוּא רַבֵּינוּ מֵאִיר בָּרַבִּי יִצְחָק שַׁ"ץ.
יָדַע רַבֵּינוּ מֵאִיר שַׁ"ץ שֶׁמְחוּיָב הוּא לְקַבֵּל עַל עַצְמוֹ שְׁלִיחוּת זוּ לְמַעַן הַצָלַת נְפָשׁוֹת בְּנֵי יִשְׂרָאֵל, וְלָכֵן עַל אַף שֶׁמְאוֹד קָשָׁה הָיָה עָלָיו הַדָבָר שֶׁהֲרֵי לְעוֹלָם לֹא יוּכַל לַחֲזֹר לְבֵּיתוֹ כִּיוַן שֶׁבַּחֲזָרָתוֹ כְּבַר לֹא יִהְיֶה עִנְיַן שֶׁל פִּקוּחַ נֶפֶשׁ, וְאָסוּר לוֹ לְחַלֵל אֶת הַשַׁבָּת כְּדֵי לַחֲזוֹר לְבֵּיתוֹ, וְכָּל יְמֵי חַיָיו יֻכְרַח לְהִשָׁאֵר בְּמָקוֹם זָר הַרְחֵק מִמִשְׁפַּחְתּוֹ וּמִיְדִידָיו, - וּבְּכָל זֹאת לְמַעַן הַצָלַת בְּנֵי יִשְׂרָאֵל מִגְזֵרַת שְׁמַד, קִבֵּל עָלָיו אֶת הַשְׁלִיחוּת עַל אַף כָּל הַקְשַׁיִים שֶׁבַּדָבָר, עָמַד רַבֵּינוּ מֵאִיר וְגִירֵשׁ אֶת אִשְׁתּוֹ לְמַעַן לֹא תִּשָׁאֵר עַגוּנָה כָּל יְמֵי חַיֶיהָ, וּתּוּכַל לְהִנָשֵׂא לְאַחַר.
בָּעֶרֶב שַׁבָּת קֹדֶשׁ אַחַר הַצָהֳרָיִם, נִפְרַד רַבֵּינוּ מֵאִיר מִכָּל בְּנֵי הַקְהִלָה וּמִבִּתּוֹ הַיְחִידָה. עֵינֵי כּוּלָם מָלְאוּ דְמָעוֹת, וּבְּלִבָּם תְּפִלָה לְיוֹשֵׁב בַּמָרוֹם שֶׁיַצְלִיחַ אֶת דַרְכּוֹ שֶׁל רַבֵּינוּ מֵאִיר וְתִּנָצֵל הַקְהִלָה כִּלָהּ מִגְזֵרָה אַיוּמָה זוּ. לְאַחַר שֶׁנִפְרַד רַבֵּינוּ מֵאִיר מִכָּל בְּנֵי הַקְהִלָה, מֵרָאשֵׁי הַקָהָל וּמִרַב הַקְהִלָה, לָקַח רַבֵּינוּ מֵאִיר אֶת חַפֵצָיו הָאִישִׁיִים וְיָצָא לְדֶרֶך שֶׁלְעוֹלָם לֹא יַחֲזוֹר מִמֶנָה. בְּיָדוֹ אָחַז מִכְתַּב מִרַב הַקְהִלָה אֶל בְּנֵי מֹשֶׁה, בּוֹ מְסַפֵּר הָרַב עַל צָרָתָם הַגְדוֹלָה שֶׁפָּקְדָה אוֹתָם לְעֵת זוּ, וּבַּקָשָׁתוֹ שְׁטוּחָה מֵהֶם בְּשֵׁם כָּל הַקְהִלָה הַקְדוֹשָׁה שֶׁיִשְׁלְחוּ מִבֵּינֵיהֶם יְהוּדִי שֶׁיוּכַל לַעַמוֹד בִּכְּשָׁפָיו שֶׁל הַכּוֹמֶר וּלְנַצְחוֹ בְּעֶזְרַת הַשֶׁם יִתְבָּרֵך בְּוִיכּוּחַ שֶׁיְנַהֵל עִמוֹ.
הַקְהִלָה כִּלָהּ לִיוְותָה אֶת רַבֵּנוּ מֵאִיר עַד מִחוּץ לָעִיר, וְלֹא חָזְרוּ הֵם כָּל עוֹד רַבֵּנוּ מֵאִיר נִרְאֶה בָּאוֹפֶק.
רַבֵּינוּ מֵאִיר הִגִיעַ לִשְׂפַת הַנָהָר, עָמַד וְחִכָּה לִכְּנִיסַת הַשַׁבָּת, וּמִיַד כְּשֶׁהִפְסִיק הַנָהָר לְהַשְׁלִיך אֲבָנִים, הָחֵל רַבֵּינוּ מֵאִיר לַעֲבוֹר אֶת הַנָהָר. לִבּוֹ דוֹפֵק בַּחֲזָקָה, "מְחַלֵל הוּא אֶת הַשַׁבָּת". אַך מִתְחַזֵק הוּא בְּנַפְשׁוֹ: "הַרֵי אֲנִי הוֹלֵך לְמַעַן הַצָלַת בָּנָיו שֶׁל הַקָדוֹשׁ בָּרוּך הוּא". "יִתֵּן הַקָדוֹשׁ בָּרוּך הוּא וָאַצְלִיחַ בִּשְׁלִיחוּתִי" - מְהַרְהֵר רַבֵּינוּ מֵאִיר. לֹא הִסְפִּיק רַבֵּינוּ מֵאִיר לְסַיֵים אֶת הִרְהוּרָיו וּכְּבַר מָצָא אֶת עַצְמוֹ בְּעָבְרוֹ הַשֵׁנִי שֶׁל הַנָהָר.
הָחֵל רַבֵּינוּ מֵאִיר צוֹעֵד בְּצְעָדִים חֲפוּזִים לִמְקוֹם שִׁבְתָּם שֶׁל בְּנֵי מֹשֶׁה. כַּאֲשֶׁר הִגִיעַ לִמְחוֹז חֶפְצוֹ בָּעֶצֶם יוֹם הַשַׁבָּת - מִיַד הִכִּירוּהוּ בְּנֵי מֹשֶׁה לַיְהוּדִי וְנָתְנוּ אוֹתוֹ בְּמַאֲסָר - עַל שֶׁחִלֵל אֶת הַשַׁבָּת - עַד לְיוֹם רִאשׁוֹן בּוֹ יַעַמִידוּהוּ לִפְנֵי בֵּית דִין הַסַנְהֶדְרִין אֲשֶׁר יָשְׁבוּ לְמִשְׁפָּט לְעַיֵין בְּדִינוֹ.
בְּיוֹם רִאשׁוֹן הֵבִיאוּ אֶת רַבֵּינוּ מֵאִיר לִפְנֵי הַסַנְהֶדְרִין. לִבּוֹ נִתְמַלֵא פַּחַד וַחֲרָדָה וְכּוּלוֹ רַעַד וְחַלְחָלָה מֵאֵימַת הַדִין. בְּרֶטֶט מוֹצִיא הוּא אֶת מִכְתָּבוֹ מִרַב הַקְהִלָה וּמָסְרוּ לְרֹאשׁ הַסַנְהֶדְרִין, וּבִּבְכִיוֹת עַצוּמוֹת הוֹסִיף הוּא בַּעַל פֶּה אֶת חוּמְרַת הַסַכָּנָה בָּה נִמְצָאִים כָּל יְהוּדִי הַקְהִלָה. לְאַחַר שֶׁהַסַנְהֶדְרִין קָרְאוּ אֶת מִכְתָּבוֹ וְשָׁמְעוּ אֶת דְבָרָיו שֶׁנֶאֱמְרוּ בְּהִתְרַגְשׁוּת גְדוֹלָה, שִׁכְנְעוּ הַסַנְהֶדְרִין בַּאֲמִתָּתָם, וְזָכוּ אוֹתוֹ מֵעָוֹון חִלוּל שַׁבָּת קוֹדֶשׁ.
מִיַד הֶחֱלִיטוּ הַסַנְהֶדְרִין לְמַלֵא אֶת בַּקָשָׁתָם שֶׁל יְהוּדֵי הַקְהִלָה הַנְתוּנִים בְּצָרָה וְהִפִּילוּ גוֹרָל מִי יֵלֵך לַמְדִינָה שֶׁמֵעֵבֶר הַשֵׁנִי שֶׁל נָהָר הַסַמְבַּטְיוֹן לַעֲמוֹד בְּוִיכּוּחַ עִם הַכּוֹמֶר הַצוֹרֵר, כְּדֵי לְהַצִיל אֶת הַקְהִלָה כּוּלָהּ מִגְזֵרַת שְׁמַד.
נָפַל הַגוֹרָל עַל חַיָט אֶחָד. יָדַע הַחַיָט כִּי נִפְרַד הוּא מֵאֱחָיו לתָּמִיד, עָמַד וְגִירַשׁ גַם הוּא אֶת אִשְׁתּוֹ שֶׁהֲרֵי גַם הוּא לֹא יָשׁוּב לְבֵּיתוֹ לְעוֹלָם.
בְּמֶשֶׁך הַשָׁבוּעַ עַד לְיוֹם שִׁשִׁי בּוֹ יָצָא הַחַיָט לְדַרְכּוֹ, שָׁרְתָה רוּחַ הַקוֹדֶשׁ עַל רַבֵּינוּ מֵאִיר, וְאָז הוּא חִיבֵּר אֶת הַפִּיוּט הַנוֹדַע לִכְבוֹד השֶׁם יִתְבָּרֵך וְתוֹרָתוֹ, והוּא "הָאַקְדָמוּת".
בָּעֶרֶב שַׁבָּת נִפְרַד הַחַיָט - שֶׁעָלָיו עָלָה הַגוֹרָל - מִכָּל קְרוֹבָיו וּמַכִּירָיו, וּמִכָּל יְהוּדֵי הַמָקוֹם. כּוּלָם אִחְלוּ לוֹ הַצְלָחָה בְּדַרְכּוֹ וְשֶׁיִזְכֶּה שֶׁעַל יָדוֹ יִתְרַבֶּה כְּבוֹד שָׁמַיִם. אַחֲרוֹן אַחֲרוֹן נִפְרַד הַחַיָט מִמְיֻדָעֵנוּ רַבֵּינוּ מֵאִיר, שֶׁלִיוּהוּ בְּדַרְכּוֹ עַד לִשְׂפַת הַנָהָר. בְּהִפָּרְדוֹ מִמֶנוּ מָסַר לוֹ רַבֵּינוּ מֵאִיר אֶת הָאַקְדָמוּת שֶׁחִבֵּר, וּבִּקְשׁוֹ שֶׁיָפִיצוֹ בְּכָל תְּפוּצוֹת יִשְׂרָאֵל לְמַעַן זִכְרוֹ בֵּין הַיְהוּדִים שֶׁמֵעֵבֶר לַנָהָר - אִתָּם חַי, וּלְכָל הַדוֹרוֹת הַבָּאִים אַחֲרֵיהֶם.
בִּכְּנִיסַת הַשַׁבָּת, כְּשֶׁפָּסַק הַנָהָר לְהַשְׁלִיך אֶת אַבָנָיו, הָחֵל הַחַיָט לַעֲבוֹר אֶת הַנָהָר לְדַרְכּוֹ. הַיְהוּדִים מֵעֵבֶר לַנָהָר, שֶׁהָיוּ נְתוּנִים בַּצָרָה, הִמְתִּינוּ כָּל הַשָׁבוּעַ לְיוֹם הַשַׁבָּת, בּוֹ יִוָכְּחוּ אִם הִצְלִיחַ הַשֶׁם דַרְכּוֹ שֶׁל רַבֵּינוּ מֵאִיר, וּבְּנֵי מֹשֶׁה הִסְכִּימוּ לִשְׁלוֹחַ אַלֵיהֶם שְׁלִיחַ שֶׁיַצִילֵם. בָּעֶרֶב שַׁבָּת לִפְנוֹת עֶרֶב, עִם דִמְדוּמֵי חַמָה, יָצְאוּ כָּל בְּנֵי הָעִיר אֶל מִחוּץ לָעִיר לְהַקְבִּיל אֶת פְּנֵי הַשְׁלִיחַ הַמְיוּחָד אֲשֶׁר אִם יַגִיעַ, הֲרֵי מִיַד לְאַחַר כְּנִיסַת הַשַׁבָּת יִרְאוּהוּ. עוֹדָם עוֹמְדִים וּמִסְתַּכְּלִים לְמֵרָחוֹק, וְהִנֵה עֵינֵיהֶם רוֹאוֹת אִישׁ מִתְקַרֵב אֲלֵיהֶם, כַּאֲשֶׁר הִתְקַרֵב אֲלֵיהֶם יוֹתֵר וָיוֹתֵר הִבְחִינוּ שֶׁיְהוּדִי בָּא לִקְרָאתָם. לִבָּם הִתְמַלֵא רֶגֶשׁ שֶׁל שִׂמְחָה וְהֵחֵלוּ לְהוֹדוֹת וּלְשַׁבֵּחַ לַהֲשֶׁם אֲשֶׁר עָזְרֵם עַד כֹּה, כְּשֶׁתִּקְוָתָם לְהֲשֶׁם יִתְבָּרֵך שֶׁיַצְלִיחַ דַרְכָּם עַד לְבִּיטוּל הַגְזֵרָה לְגַמְרִי. כְּשֶׁהִגִיעַ הַחַיָט, קִבְּלוּהוּ בְּשִׁירָה וּבְּרִיקוּדִים וְהוֹבִילוּהוּ בְּכָּבוֹד רַב לְבֵיתוֹ שֶׁל רַב הַקְהִלָה שָׁם הִתְאַכְסֵן הַחַיָט.
מִיַד בְּצֵאת הַשַׁבָּת, יָצְאָה מִשְׁלַחַת אֶל הַמֶלֶך כְּדֵי לְבַשֵׂר לוֹ כִּי בָּחֲרָה הַקְהִלָה בֶּחָכָם יְהוּדִי הַמוּכָן לַעֲמוֹד בְּוִיכּוּח עִם הַצַר הַצוֹרֵר, הַכּוֹמֶר הָרָשָׁע, וְאֵין הוּא פּוֹחֵד מִכְּשָׁפָיו.
כַּאֲשֶׁר שָׁמַע הַמֶלֶך אֶת דִבְרֵיהֶם, מִיהֵר הוּא לְהוֹדִיעַ לַכּוֹמֶר שֶׁכְּבַר מוּכָן חָכָם יְהוּדִי, וְעָלָיו לְהִתְכּוֹנֵן לוִיכּוּחַ. הַמֶלֶך צִיוָה לְהָכִין בִּמָה עֲנָקִית, בְּתוֹך כִּכַּר הָעִיר, אֲשֶׁר מִסְבִיבָה עֵצִים גְבוֹהִים, שָׁם יִתְאַסְפוּ כָּל הַיְהוּדִים וַיֶחֱזוּ מִקָרוֹב בְּוִיכּוּחַ שֶׁיִתְנַהֵל בֵּין הַכּוֹמֶר לַחַיָט הַיְהוּדִי.
בְּיוֹם הַמוּגְבָּל הִגִיעוּ לְכִּיכַּר הָעִיר, הַמֶלֶך, שָׂרָיו וְיוֹעֲצָיו, וְכֵן גְדוֹלֵי יִשְׂרָאֵל מִמְדִינָה זוּ. מִסְבִיבָם הִתְיַיצְבוּ כָּל הָעָם. הַכּוֹמֶר וְהַחַיָט עָלוּ עַל הַבִּמָה. הַכּוֹמֶר הִבִּיט עַל הַחַיָט בְּלַעַג וּבְּבּוּז וְהָחֵל לָתֵת בּוֹ עֵינָיו, אַך לֹא יָכוֹל לְהָרַע לוֹ. הֻפְתַּע הַכּוֹמֶר לִרְאוֹת שֶׁאֵינוֹ יָכוֹל לוֹ וְהָחֵל לְפַחֵד מִפָּנָיו. וְחָשַׁב עֵצָה בְּלִבּוֹ וַיֹאמֶר לַמֶלֶך: "לִפְנֵי שֶׁנַתְחִיל בְּוִיכּוּחַ, בִּרְצוֹנִי לְשַׂמֵחַ אֶת לֵב הַמֶלֶך, וְלְעֵינֵי כּוּלָם אֶעֱשֶׂה דְבַר פֶּלֶא אֲשֶׁר כָּל רוֹאָיו יִשְׁתּוֹמְמוּ לְמַרְאֶה עֵינֵיהֶם".
לְיַד הַבִּמָה עָמְדוּ שְׁנֵי אַבְנֵי רֵחַיִם, אַבְנֵי שַׁיִשׁ כְּבֵדוֹת וּגְדוֹלוֹת. נָטַל הַכּוֹמֶר אֶת אַבְנֵי הָרֵחַיִם הַכְּבֵדוֹת וְנָשָׂא אוֹתָם עַל כְּתֵפָיו אֶל הַבִּמָה, וּבְּכֹּחַ רַב זָרַק אוֹתָם לָאֲוִיר. וְעַל יְדֵי כִּשׁוּף שֶׁעָשָׂה, נִשְׁאֲרוּ הָאֲבָנִים לַעֲמוֹד בָּאֲוִיר, וְהֵחַלוּ לְהִסְתּוֹבֵב מֵעַצְמָם כְּבָּעֵת שֶׁטוֹחֲנִים בָּהֶם חִטִים. כָּל הָעָם עָמַד וְהִשְׁתּוֹמֵם לְמַרְאֶה הַפְּלָאוֹת שֶׁחוֹלֵל הַכּוֹמֶר.
לְאַחַר זאֹת פָּנָה הַכּוֹמֶר אֶל הַחַיָט, וְאָמַר לוֹ: "עֲשֵׂה גַם אַתָּה פְּלָאוֹת לְעֵינֵי הַקָהָל, לְמֲעַן יֶהֱנֶה הַמֶלֶך גַם מִמַעֲשֶׂיך". וַיֹאמֶר הַחַיָט: "הִנֵה מִסְבִיבֵנוּ יֶשְׁנָם אִילָנוֹת רְחָבִים וּגְבוֹהִים, וְכָּעֵת בְּחַר לְך: אוֹ שֶׁאֲנִי אֶכֹּף בְּכּוֹחִי, עֵץ גָבוֹהַ עַד שֶׁיַגִיעַ רֹאשׁוֹ לָאָרֶץ, וְאַתָּה תַּחֲזִיק בְּרֹאשׁ הָאִילָן שֶׁלֹא יִקְפּוֹץ למַעֲלָה, אוֹ שֶׁאַתָּה תְּכוֹפֵף אֶת הָעֵץ לָאָרֶץ וְאֲנִי אַחֲזִיקֶנוּ לְבַל יִקְפּוֹץ חַזָרָה".
הַכּוֹמֶר בָּטַח בְּלִבּוֹ שֶׁלֹא יוּכַל הַיְהוּדִי לָכֹף עֵץ שֶׁרֹאשׁוֹ יַגִיעַ לָאָרֶץ, מְמֵילָא לֹא יִצְטָרֵך לְהַחֲזִיקוֹ שֶׁלֹא יִקְפּוֹץ חַזָרָה, לָכֵן אָמַר לַחַיָט שֶׁהוּא בּוֹחֵר באֶפְשָׁרוּת הָרִאשׁוֹנָה, שֶׁהַחַיָט יְכוֹפֵף עֵץ לָאָרֶץ וְהוּא יַחֲזִיקוֹ בְּכֹּחַ שֶׁלֹא יִקְפּוֹץ חֲזָרָה.
יָרַד הַחַיָּט מֵהַבָּמָה בִּצְעַדִים בּוֹטְחִים וְנִגַּשׁ אֶל הָעֵץ בַּעַל הַגֶּזַע הֶעָבֶה בְּיוֹתֵר וּבְמֶחֵי יָד כּוֹפֵף אוֹתוֹ לְאֶרֶץ כָּעֵת, פָּנָה לַכֹּמֶר, קְרַב הִנֵּה וְהַחֲזֵק לְמַעַן לֹא יִתְרוֹמֵם בַּחֲזָרָה, הַכֹּמֶר נִרְעָשׁ וּמְפֻחָד מִגְּבוּרָתוֹ שֶׁל הַחַיָּט קָרַב בִּצְעַדִים כּוֹשְׁלִים וְהֶחֱזִיק בְּעֵץ בְּכָל כֹּחוֹ לְבַל יִתְרוֹמֵם, אַךְ הֶחֱזִיק הַכֹּמֶר בְּצַמֶּרֶת הָעֵץ הִרְפָּה הַחַיָּט מֵאַחִיזָתוֹ הָעֵץ הִתְרוֹמֵם כְּהֶרֶף עַיִן בִּתְנוּפָה אַדִּירָה כְּשֶׁהוּא מֵעִיף אֶת הַכֹּמֶר אֶל עַל אֶל עֵבֶר אַבְנֵי הָרֵחַיִם שֶׁעֲדַיִן הֵם מִסְתּוֹבְבִים בָּאֲוִיר עַד מְהֵרָה נִטְחַן הַכֹּמֶר בֵינֵיהֶם וְנִהְיֶה לְאָבָק דַּק וְלַיְּהוּדִים הָיְתָה אוֹרָה וְשִׂמְחָה כֵּן יֹאבְדוּ כָּל אוֹיבְךָ ה'.

